ཉིན་ཞིག་ང་ཚོ་རྗ་མོ་ཀཱ་ཤཱི་མེར་ལ་འགྲོ་དགོས་པའི་བཀའ་ཕེབས་ཏེ་རླངས་འཁོར་ལ་བསྡད་ནས་སོང་ཡིན།༡༩༦༠ནང་སྟོད་ལ་དྭགས་ནས་ཡོང་བའི་བོད་དམག་རྣམས་ལ་བཀའ་ཕེབས་པ་ལྟར།ང་ཚོ་རྡེ་ར་ལྡུན་གྱི་དམག་ཁང་ཨང་༢༢་ནང་ཡོང་བ་ཡིན།དེའི་ཕྱི་ཉིན་ང་ཚོ་ཚང་འཛོམས་ཀྱིས་བརྒྱ་ཤོག་༢༥བཟོས་པ་རེད།དེ་ནས་ང་ཚོར་བརྒྱ་ཤོག་༢༥མིང་ཐོགས་པ་དང་།དམག་སྦྱོང་གི་མགོ་བཙུགས་པ་རེད།དམག་སྦྱོང་གཙོ་བོ་ཞོགས་པར་ལུས་རྩལ་དང་།ཉིན་གུང་མེ་མདའ་དང་ཆུ་རྐྱལ།རི་བྲག་ལ་འཛེགས་པ།གནམ་མཆོངས་རྒྱག་པ་སོགས་རེད།ཕྱིས་སུ་སྐུའི་གཅེན་པོ་རྒྱལ་ལོ་དོན་འགྲུབ་དང་རྒྱ་གར་སྲིད་བློན་ནེ་རུ་གཉིས་བཀའ་མོལ་བྱུང་བ་བརྒྱུད།བོད་དམག་རྣམས་རྒྱ་གར་གཞུང་གི་སྟངས་འཛིན་དམག་ནང་བཞག་པ་རེད།